पाएं अपने शहर की ताज़ा ख़बरें और फ्री ई-पेपरडाउनलोड करें
दो दिन लगातार हुई बारिश के बाद बुधवार को अधिकतम तापमान 29 डिग्री रहा। वहीं सुबह न्यूनतम तापमान 19 डिग्री होने के कारण मई के महीने में ठंड का अहसास हुआ। घरों में लोगों को कूलर और पंखे बंद कर देर रात कंबल चादर ओढ़ने पड़े। सोमवार व मंगलवार को शहर सहित जिले भर में हुई बारिश के बाद मौसम सुहाना हो गया है।
मौसम विशेषज्ञों के मुताबिक मौसम की यही स्थिति 10 मई तक बनी रह सकती है। इस दौरान आसमान में बादलों का डेरा बना रहेगा और बारिश होगी। शुक्रवार से रविवार तक तीन दिन तक लगातार बारिश की संभावना भी मौसम विशेषज्ञ जता रहे हैं। तापमान में और गिरावट आएगी। अभी दो दिन हुई बारिश में ही आसपास के सभी खेत पानी से भर गए हैं। शहर के दोनों मुख्य तालाब भर चुके हैं । सिंघाड़ा तालाब के भर जाने से पानी ओवरफ्लो होकर देउलबंद तालाब में गिर रहा है। ऐसा नजारा हर साल बरसात में देखने को मिलता है।
ठंड से बचें, सर्दी हुई तो होगी परेशानी
डॉक्टरों का कहना है कि यह मौसम सेहत के प्रतिकूल है। इस मौसम में हर किसी को बरसाती ठंड से बचने की जरूरत है। महीने को ना देखें और जरूरत महससू ना हो तो एसी व कूलर चलाकर ना सोएं। क्योंकि कोरोना संक्रमण के इस वक्त में यदि सर्दी-खांसी भी होती है तो लोगों की चिंताए बढ़ जाती है। सर्दी-खांसी होने पर भी चूंकि लक्षण कोविड जैसा होता है इसलिए कोरोना जांच की सलाह दी जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn